North Head-vuurtoring, Saldanhabaai - Wikipedia
North Head-vuurtoring, Saldanhabaai
Die North Head-vuurtoring in Saldanhabaai is 'n 21 meter (70 voet) hoë ronde betontoring met 'n fokale vlak van 34 m (112 voet). Dit is geverf met swart en wit spriaalbande en lewer drie wit flitse elke 20 sekondes. Die vuurtoring staan op die noordelike oewer, by die ingang van Saldanhabaai-hawe. Dit is een van twee vuurtorings by die ingang van die hawe. Die ander toring is die South Head-vuurtoring aan die suidelike kant van die hawe-ingang. Die reguit lyn tussen die twee vuurtorings is die amptelike aankomslyn vir skepe wat die hawe binnegaan.
Die eerste vuurtoring by North Head, Saldanhabaai, wat in 1939 opgerig is, was 'n gaslantern met 'n mishoring wat op 'n vierkantige betonpilaar gemonteer was. Dit was voldoende om klein vissersbote in en uit Saldanhabaai-hawe te begelei, maar namate groter skepe die hawe begin gebruik het vir die uitvoer van ystererts, was dit nodig om die vuurtoring op te gradeer.
In 1969 is die vuurtoring opgegradeer na 'n 21 meter hoë tralietoring met 'n elektriese lig. Die tralietoring is in 2005 vervang met die huidige betontoring.
↑ Lighthouses of Western South Africa, besoek 24 Junie 2012
↑ 3,0 3,1 3,2 3,3 SA Venues – North Head Lighthouse (Saldanha Bay), besoek 24 Junie 2012
Koördinate: 33°03′00″S 17°54′42″O﻿ / ﻿33.05000°S 17.91167°O﻿ / -33.05000; 17.91167
Ontsluit van "https://af.wikipedia.org/w/index.php?title=North_Head-vuurtoring,_Saldanhabaai&oldid=1510913"
Die bladsy is laas op 18 November 2016 om 20:10 bygewerk.